b'\n_START_ARTICLE_\nVetrne elektrarne v NEP 2030\n_START_PARAGRAPH_\nMinistrstvo za gospodarstvo Republike Slovenije je v Nacionalnem energetskem programu (NEP) 2030 predvidelo 14 obmo\xc4\x8dij po vsej Sloveniji, ki so namenjena gradnji vetrnih elektrarn._NEWLINE_Lokacije namenjene za izkori\xc5\xa1\xc4\x8danje vetrne energije v Sloveniji je v \xc5\xa1tudiji Celovit pregled potencialno ustreznih obmo\xc4\x8dij za izkori\xc5\xa1\xc4\x8danje vetrne energije spomladi leta 2011 dolo\xc4\x8dilo podjetje Aquarius d.o.o._NEWLINE_NEP predvideva, da bo do leta 2030 v Sloveniji zgrajenih za 295 MW vetrnih elektrarn. To pomeni 347 vetrnic kakr\xc5\xa1ne so bile na\xc4\x8drtovane na Volovji rebri (premer rotorja 52 m) oz. 147 vetrnic kakr\xc5\xa1no so leta 2010 za\xc4\x8deli graditi pri Dolenji vasi (premer rotorja 71 m).'